Komission asetus (ETY) N:o 2837/93, annettu 18 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä oliivitarhojen säilyttämisen osalta perinteisillä viljelyalueilla



Virallinen lehti nro L 260 , 19/10/1993 s. 0005 - 0006

Suomenk. erityispainos Alue 3 Nide 53 s. 0062

Ruotsink. erityispainos Alue 3 Nide 53 s. 0062



KOMISSION ASETUS (ETY) N:o 2837/93, annettu 18 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä oliivitarhojen säilyttämisen osalta perinteisillä viljelyalueilla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarien hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1) ja erityisesti sen 11 artiklan 2 kohdan, sekä katsoo, että asetuksen (ETY) N:o 2019/93 mukaan vuosittainen kiinteä hehtaarituki myönnetään oliivitarhojen ylläpitämiseen perinteisillä oliivinviljelyalueilla, jos oliivitarhoilla säilytetään hyvät tuotantoedellytykset; sen vuoksi olisi määritettävä yksityiskohtaiset säännöt kyseisen järjestelmän soveltamisesta, mukaan lukien tuen myöntämistä koskevat edellytykset sekä valvontaa ja seuraamuksia koskevat säännökset, ottaen huomioon viljelyedellytykset ja eri alueiden erilaiset perinteiset käytännöt, oliivitarhojen hyvän hoidon edellytysten määrittelyn on perustuttava käytön ja paikallisen perinteen mukaan tarvittaviksi katsottuihin ylläpitotöihin, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2019/93 11 artiklassa säädetty oliivitarhojen säilyttämistä koskeva kiinteä hehtaarituki myönnetään aloille: a) joiden vähimmäistiheys on 50 puuta hehtaarilla; b) joilla tehdään asianmukaiset käytön ja paikallisen perinteen mukaan tarvittaviksi katsotut ylläpitotyöt oliivitarhojen hyvien tuotantoedellytysten säilyttämiseksi; c) oliiviöljyn tuotantoon tarkoitettujen oliivitarhojen osalta niille aloille, joista on tehty neuvoston asetuksen (ETY) N:o 2261/84(2) 3 artiklan mukainen viljelyilmoitus; d) joista on tehty 2 artiklan mukainen tukihakemus. 2 artikla 1 Kunkin asianomaisen tuottajan on jätettävä tukihakemus toimivaltaiselle viranomaiselle viimeistään kunkin vuoden 15 päivänä tammikuuta. Vuoden 1993 osalta tämä hakemus on kuitenkin jätettävä viimeistään 30 päivänä marraskuuta 1993. Ylivoimaista estettä lukuun ottamatta hakemuksen myöhästymisestä seuraa 1 prosentin vähennys työpäivää kohti siitä tuen määrästä, johon oliivinviljelijöillä olisi oikeaan aikaan jätetyn hakemuksen perusteella oikeus. Jos hakemus myöhästyy enemmän kuin 20 päivää, se hylätään. Tuki maksetaan kunkin vuoden 16 päivän lokakuuta ja 30 päivän marraskuuta välisenä aikana. Vuoden 1993 osalta tuki maksetaan kuitenkin viimeistään 31 päivänä joulukuuta 1993. 2 Tukihakemuksessa on oltava vähintään seuraavat tiedot: - hakijan sukunimi, etunimi ja osoite, - viljelyalat hehtaareina, - oliivipuiden määrä, - oliiviöljyn tuotantoon tarkoitettujen oliivitarhojen osalta viittaus viimeiseen viljelyilmoitukseen, - näiden alojen maarekisterinumero tai viljelyalojen valvonnasta vastaavan viranomaisen hyväksymä vastaava tieto. 3 artikla Kreikan on tehtävä hallinnolliset ja paikalla tehtävät tarkastukset sen varmistamiseksi, että tuen myöntämisen edellytyksiä on noudatettu. Paikalla tehtävien tarkastusten on koskettava jokaista Nomoksen (hallintopiiri) osalta vähintään 10 prosenttia jätetyistä tukihakemuksista. Ensimmäisen soveltamisvuoden osalta tämä osuus on kuitenkin 5 prosenttia. Jos yhdessä Nomoksessa havaitaan merkittävä määrä epäsäännönmukaisuuksia, toimivaltaisten viranomaisten on tehtävä lisätarkastuksia kyseisenä vuonna ja lisättävä seuraavana vuonna tarkastettavien hakemusten määrää Nomoksen osalta. Toimivaltaisen viranomaisen om määritettävä hakemukset, joita paikan päällä tehtävät tarkastukset koskevat, vaarojen arvioinnin perusteella ja siten, että turvataan edustavan otoksen saaminen. Paikalla tehtäviin tarkastuksiin on sisällyttävä: - kaikkien niiden alojen mittaaminen, joita hakemus koskee, - oliivitarhojen hyvien tuotantoedellytysten säilyttämistä koskeva tarkastus, - vähimmäistiheyden noudattamista koskeva tarkastus. 4 artikla 1 Jos todetaan, että tosiallisesti määritetty ala on suurempi kuin tukihakemuksessa ilmoitettu ala, tuen laskemisessa otetaan huomioon ilmoitettu ala. 2 Jos tarkastuksessa havaitaan, että ilmoitettu ala on enintään 20 prosenttia todettua alaa suurempi, tuki lasketaan todetun alan perusteella, josta vähennetään todettu erotus. 3 Jos erotus on 2 kohdassa säädettyjä rajoja suurempi, hakemus on hylättävä kyseisen vuoden osalta. Lisäksi, jos väärä ilmoitus on tehty tahallisesti tai vakavan laiminlyönnin vuoksi, hakija menettää oikeutensa tukeen seuraavana vuonna. 4 Tukea ei myönnetä, jos oliivitarhojen hyvää hoitoa ja vähimmäistiheyttä koskevia edellytyksiä ei ole täytetty. 5 Jos tarkastusta ei voida tehdä hakijasta johtuvista syistä, tukea ei myönnetä kyseiselle vuodelle, ylivoimaista estettä lukuun ottamatta. Asianomaisen on toimitettava ylivoimaista estettä koskevat todisteet kirjallisesti toimivaltaisille viranomaisille kuuden päivän kuluessa päivästä, joksi tarkastus on määrätty. 5 artikla Kreikan on ilmoitettava komissiolle viimeistään kunkin vuoden 31 päivänä joulukuuta: 1) tukihakemusten ja alojen määrä alueittain ilmaistuna tukea saavina hehtaareina; 2) tarkastettujen hakemusten ja alojen osuus; 3) epäsäännönmukaisuuksien ja kyseisten alojen määrä. Vuoden 1993 osalta nämä tiedot on kuitenkin toimitettava viimeistään 28 päivänä helmikuuta 1994. 6 artikla 1 Jos tukea on maksettu aiheettomasti, toimivaltaisten viranomaisten on perittävä takaisin maksetut määrät, joihin lisätään maksamispäivästä niiden tosiasialliseen perimiseen laskettu korko. Sovellettava korkokanta on vastaavanlaisiin toimiin kansallisen oikeuden mukaisesti voimassa oleva korko. 2 Peritty tuki ja mahdolliset korot maksetaan maksajina toimiville elimille tai yksiköille ja nämä vähentävät ne Euroopan maatalouden ohjaus- ja tukirahaston rahoittamista menoista suhteessa yhteisörahoitukseen. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1993. Komission puolesta René STEICHEN Komission jäsen (1) EYVL N:o L 184, 27.7.1993, s. 1 (2) EYVL N:o L 208, 3.8.1984, s. 3